Ahir vaig obrir una enquesta (que per cert va tenir bastant d'èxit entre els usuaris) a fi de contrastar els usos dels verbs "ser" i "estar", intentant discutir i argumentant entre tots si utilitzar frases com "On estàs" en lloc d'"On ets" era correcte. Aquest cop voldria convidra-vos a participar a una nova enquesta (sigueu sincers, encara que sapigueu quina és la forma correcta) referent a la manera de dir les hores en català. La meva enquesta ve motivada per un malentès que hem tingut avui a la universitat quan un professor ha canviat l'hora d'una classe. El seu "pecat" ha sigut dir la hora en la forma correcta que es diu en Català. A causa d'això una part important dels seus alumnes no han pogut assistir-hi perquè no han entès la hora. Us ho explico. La nova hora de la classe era a 1/4 d'11. La majoria de gent que conec diu les 10 i quart forma errònia de dir 1/4 d'11 (Jo mateix ho deia d'aquesta manera fins que algú a qui li ho agraeixo em va fer veure que no es deia així). Es veu que alguns dels alumnes han entès que 1/4 d'11 volia dir les 11 i quart és a dir, 1/4 de 12, i clar, s'han presentat a la classe quan aquesta estava acabant. Malhauradament la majoria de gent de Catalunya que parla en Català, quan ho fan diuen les hores a l'estil les deu i mitja (10:30) en comptes de dos quarts d'11, les onze menys quart (10:45), en comptes de tres quarts d'onze, les deu i quart (10:15) en comptes d' un quart d'onze. És per això que us convido a fer l'enquesta per veure si la majoria de gent ho diu en català o en "Catanyol" Opcions: 1) N'he dit sempre les quatre i quart 2) N'he dit sempre les quatre i quart, ho escric les cuatre i cuart i no ho penso canviar perquè em faig la pitxa un liu (un embolic a la cigala) si he de comptar les fraccions d'hora per endavant. 3) Les quatre i quart o les quatre quinze 4) Les quatre quinze 5) Abans en deia les quatre i quart però ara en dic un quart de cinc 6) N'he dit sempre un quart de cinc i no ho penso canviar 7) Four fifteen Post Meridiam (4:15 PM) comptant en temps Zulu evidentment. Perdoneu la ironia però així se'l-hi dóna a l'enquesta una mica més de "gruix"
Supose que això és per als parlants de l'oriental únicament i exclusiva, no? 
Per què? 
Perquè genuïnament en valencià (i em pareix ser que en occidental en general) mai de la vida del món s'han dit les hores "de la manera correcta" que ell diu. 
Aps, i com es diuen les hores, doncs? 
En valencià: les quatre i quart. I és TOTALMENT correcte. Per això li preguntava si es referia només a l'oriental. 
Vas errada. Sóc lleidatà, per tant formo part de la catalunya occidental lingüisticament parlant. Tota la meva família, tant de part del pare com de la mare, els veïns dels seus pobles respectius com per tota l'àrea geogràfica rural de lleida no he sentit altra cosa que les hores en l'estil i format un quart de cinc. Només en ambients de la ciutat i a gent poc connectada amb l'entorn rural he sentit a dir les hores en català però en format castellà. Llastimosament per la meva part fa molts anys que em vaig "viciar" a dir-les en format castellà tot i haver-me criat i crescut al voltant de gent que sempre ha emprat el format català que abans t'he esmentat. 
He dit en valencià i que CREIA que també a la resta de l'occidental. En cap moment ho he afirmat. Només el cas del valencià, que sí que ho afirme. Ara ja ho sé segur que només en valencià. 
Efectivament només és al PV que es diu a la castellana i és totalment correcte. A la resta del domini lingüístic del català occidental es diu a la catalana. De totes maneres crec que a les illes també es diu a la castellana. Algú ho podria confirmar? 
No és a la castellana, perquè en català es faça igual ja és a la castellana? Llevem-nos aquestia inferioritat subconscient que tot allò que semble castellà és castellà... Més dignitat, mai no sabem amb certesa si justament és a l'inrevés: el castellà ha agafat formes catalanes. Pensa que als segles XIV-XV Castellà era un regne pobre i insignificant i Catalunya (Corona d'Aragó) era un imperi del mediterrani. 
València ha estat el territori català històricament més castellanitzat. Si a Lleida no es diu així a València si, és lògic pensar que és per una intromisió del castellà. 
Mentida, si saberes un poc d'història de la llengua catalana, veuries que el valencià és el que sempre ha mantingut formes arcàiques, envers el català oriental, el qual va evolucionar d'una manera més ràpida. Per tant, el valencià s'assembla en moltes formes més al castellà, perquè fa segles les actuals llengües romàniques es diferenciaven molt poc. 
Això no vol dir res. Això que dius de la conservació d'arcaísmes al País Valencià ja ho sabia jo, no cal que vinguis tu a dir-m'ho.